b'\n_START_ARTICLE_\nBa\xc5\xa1ka\n_START_SECTION_\nGeografija\n_START_PARAGRAPH_\nNaselje se je razvilo v rodovitni dolini \xc2\xbbSuhe Ri\xc4\x87ine\xc2\xab\xc2\xa0na koncu \xc2\xbbBa\xc5\xa1\xc4\x8danske drage\xc2\xab\xc2\xa0ob \xc5\xa1irokem odprtem zalivu na jugozahodnem delu otoka, v podno\xc5\xbeju hriba na katerem je stala stali utrdba in naselje \xc2\xbbStarigrad\xc2\xab._NEWLINE_Ob starem gru\xc4\x8dastem delu naselja, ki le\xc5\xbei ob morju so zgradili turisti\xc4\x8dno sredi\xc5\xa1\xc4\x8de. Pe\xc5\xa1\xc4\x8dena pla\xc5\xbea se razprostira v polkrogu v dol\xc5\xbeini okoli dveh kilometrov. Pla\xc5\xbea in morsko dno sta pe\xc5\xa1\xc4\x8dena, globina pa postopoma nara\xc5\xa1\xc4\x8da._NEWLINE_V pristani\xc5\xa1\xc4\x8du so trije pomoli dolgi od 50 do 80 metrov in valobran dolg okoli 100 metrov. Na zahodnem pomolu stoji svetilnik, ki oddaja svetlobni signal: R Bl 3s, z nazivnim dometom 3 milje. Na valobranu pa stoji drugi svetilnik, ki oddaja signal\xc2\xa0: Z Bl 2s, z nazivnim dometom 4 milje. Plovila je mogo\xc4\x8de privezati tudi na notranjem (zahodnem) delu valobrana. Kadar piha burja ali jugo je morje v pristanu lahko razburkano. Ba\xc5\xa1ka ima v zimskih mesecih relativno nizke temperature.\n_START_SECTION_\nGospodarstvo\n_START_PARAGRAPH_\nGlavna gospodarska dejavnost je turizem. Ba\xc5\xa1ka je namre\xc4\x8d kraj z dolgo turisti\xc4\x8dno tradicijo. Prvi hotel z urejenim kopali\xc5\xa1\xc4\x8dem so postavili leta 1906. Danes je v kraju H.Corinthia in dva kampa: Zabla\xc4\x87e in nudisti\xc4\x8dni kamp Bunculuka.\n_START_SECTION_\nZgodovina\n_START_PARAGRAPH_\nPodro\xc4\x8dje okoli Ba\xc5\xa1ke je bilo poseljeno \xc5\xbee v prazgodovini. V rimski dobi se je ob morju razpotezalo naselje, od katerega so, ob romanski cerkvi sv. Marka, najdeni arhitektonski ostanki in grobovi._NEWLINE_Sedanje naselje se v starih pismenih latinskih virih prvi\xc4\x8d omenja kot Besca leta 1248. V hrva\xc5\xa1kih virih pa je kraj prvi\xc4\x8d omenjen 1375. Srednjeve\xc5\xa1ko naselje se je razvilo na hribu ob cerkvi sv. Ivana (prvobitno zgodnjeromanska enoladijska cerkev z zvonikom na pro\xc4\x8delju). Bene\xc4\x8dani so 1380 naselje po\xc5\xbegali._NEWLINE_Novo naselje ob morski obali se odlikuje z \xc5\xbeivopisno arhitekturo. Triladijska \xc5\xbeupnijska cerkev sv. Trojice je bila postavljena 1722. V njej stoji zgodnjeromanski del stebta, ve\xc4\x8d starih slik, in lesena skulptura iz 18. stoletja._NEWLINE_Poleg romanske cerkve sv. Marka so ru\xc5\xa1evine cerkvice sv. Duha in ostanki pavlinskegasamostana s cerkvijo. Poleg pa stoji \xc5\xa1e manj\xc5\xa1a cerkviva sv. Mihovila postavljena v 16. stoletju.'